**Diogo José Teixeira da Silva** (\* 4. december 1996, Porto ), známy ako **Diogo Jota**, je portugalský profesionálny futbalista, ktorý hrá na pozícii útočníka za portugalskú reprezentáciu a klub Liverpool FC kam prestúpil v septembri 20 sumu 41 miliónov £. 

Profesionálny futbal začal hrať v Paços de Ferreira, po dvoch sezónach v portugalskej Primeira Lige sa presunul do španielskeho Atlética Madrid, následne šiel hosťovať do Porta a Wolverhamptonu Wanderers. V roku 2018 sa presťahoval do druhého menovaného klubu na trvalo.

Jota hral za Portugalské reprezentačné tímy do 19 rokov, do 21 rokov a do 23 rokov. V roku 2019 debutoval v reprezentačnom áčku.

Klubová kariéra
---------------

### Paços de Ferreira

Jota sa narodil v Porte a pripojil sa k akadémii FC Paços de Ferreira v roku 2013. Na začiatku sezóny 2014/2015 sa dostal do hlavného družstva a svoj prvý zápas odohral 19. októbra 2014, keď pomohol k výhre 4:0 nad Atlético SC v treťom kole Taça de Portugal. 

Jota sa prvýkrát objavil v Primeira Lige dňa 20. februára 2015, keď v zápase proti Vitórii de Guimarães nahradil Dioga Rosada.  17. mája strelil v súťaži svoje prvé dva góly, keď otočil zápas s Académicou de Coimbra a stal sa najmladším hráčom, ktorý v tomto klube strelil gól v najvyššej súťaži.  

30. mája 2015 podpísal Jota novú päťročnú zmluvu s Paçosom, zmluvu predĺžil až do roku 2020.  V prvom zápase sezóny, pri výhre 1:0 nad Académicou na Estádio da Mata Real 17. augusta, bol ku koncu zápasu vylúčený za postrčenie Huga Seca ; Ricardo Nascimento bol následne tiež vylúčený za odvetný zákrok na Jotu. 

### Atlético Madrid

14. marca 2016 podpísal Jota päťročnú zmluvu s Atléticom Madrid s platnosťou od 1. júla. 26. augusta sa však vrátil do svojej vlasti a pripojil sa k FC Porto na ročné hosťovanie. 1. októbra strelil hetrik v prvom polčase zápasu pri víťazstve 4:0 proti CD Nacional.

### Wolverhampton Wanderers

25. júla 2017 sa Jota presťahoval do anglického klubu Wolverhampton Wanderers, ktorý v tom čase hral v EFL Championship. Do klubu prestúpil na sezónne hosťovanie. Svoj prvý gól strelil 15. augusta pri víťazstve 3:2 nad Hull City.

30. januára 2018 bolo oznámené, že bola uzavretá trvalá dohoda s Jotom, ktorá nadobudla platnosť 1. júla. Vo svojom prvom roku skóroval 17 gólov, najviac v jeho doterajšej kariére. Wolves v tejto sezóne skončili na prvom mieste, takže si zaistili postup do Premier League .

Jota debutoval v anglickej najvyššej súťaži 11. augusta 2018 a odohral celých 90 minút v domácom zápase proti Evertonu. Svoj prvý gól v lige strelil 5. decembra, v zápase proti londýnskej Chelsea. Jeho druhý gól prišiel o štyri dni neskôr, v zápase proti Newcastle United.

Dňa 19. januára 2019 Jota strelil hetrik proti Leicesteru City, prehre 4:3 však nezabránil. 

25. júla strelil 2 góly v zápase 2. predkola Európskej ligy UEFA proti Crusaders. Bol to prvý gól Wolverhamptonu v Európskych pohároch od roku 1980.  15. augusta dal Jota ďalší gól v tejto súťaži, keď sa presadil proti Pjuniku Jerevan. 

V základnej skupine Európskej ligy, v zápase proti Beşiktaşi 12. decembra 2019, nahradil Jota krajana Rúbena Nevesa v 56. minúte zatiaľ bezgólového stretnutia, skóroval po 72 sekundách a počas dvanástich minút dokončil hetrik, Wolves tak zvíťazili 4:0.  20. februára nasledujúceho roka vsietil ďalší hetrik pri výhre nad RCD Espanyol v prvom zápase šestnásťfinále Európskej ligy.  Jotovo 131. a posledné stretnutie v drese Wolves pred prestupom do Liverpoolu 19. septembra 2020 bolo vo štvrťfinále Európskej ligy proti Seville 11. augusta 2020, nastúpil do druhého polčasu stretnutia, ktoré Sevilla vyhrala 1:0. 

### Liverpool

19. septembra 2020 prestúpil do Liverpoolu,a s klubom podpísal dlhoročnú zmluvu, za prestupovú čiastku okolo 41 miliónov libier.  Debutoval v EFL Cupe o päť dní neskôr, keď nastúpil ako náhradník do druhej polovice zápasu proti Lincoln City pri výhre 7:2.  28. septembra skóroval pri svojom debute za klub v Premier League, keď zvyšoval na 3:1 v zápase proti Arsenalu na Anfielde.  25. októbra strelil Jota víťazný gól pri víťazstve 2:1 nad Sheffieldom United opäť na Anfielde. 

O tri dni neskôr strelil Jota 10 000. gól klubu v ich histórii, keď otvoril skóre proti FC Midtjylland v zápase Ligy majstrov UEFA.  3. novembra zaznamenal hetrik pri výhre 5:0 nad Atalantou v Lige majstrov.  Pritom sa Jota stal prvým hráčom od Robbieho Fowlera v roku 1993, ktorý vo svojich prvých 10 zápasoch v drese Liverpoolu strelil 7 gólov.  22. novembra strelil Jota druhý gól pri víťazstve 3:0 nad Leicesterom City a stal sa prvým hráčom Liverpoolu, ktorý skóroval v každom zo svojich prvých štyroch domácich zápasov v Premier League.  Za svoje výkony v októbri získal ocenenie pre klubového hráča mesiace podľa fanúšikov.  9. decembra utrpel Jota zranenie nohy počas zápasu Ligy majstrov UEFA proti Midtjyllandu. Zranenie ho postavilo mimo hry na dva mesiace.

Reprezentačná kariéra
---------------------

Jota začal hrať za Portugalské mládežnícke výbery až v úrovni do 19 rokov a svoj prvý gól strelil 29. mája 2015 v zápase proti Turecku v kvalifikačnej fáze majstrovstiev Európy UEFA do 19 rokov.

Dňa 25. mája 2018 Jota otočil priateľský zápas, v kategórii do 21 rokov, nad Taliansku, ktoré sa konalo v Estorile.

V marci 2019 bol Jota prvýkrát povolaný do seniorskej reprezentácie do zápasu kvalifikácie na Euro 2020 proti Ukrajine a Srbsku. Stále bez štartu, bol súčasťou tímu, ktorý v júni vyhral finále Ligy národov UEFA 2019 na domácej pôde, ale v zápasoch sa neobjavil. Dňa 14. novembra toho istého roku debutoval v 84. minúte zápasu kvalifikácie UEFA Euro 2020 proti Litve ako náhradník za Cristiana Ronalda. Svoj prvý reprezentačný gól strelil 5. septembra 2020 pri výhre 4:1 nad Chorvátskom v Lige národov UEFA.

Úspechy
-------

### Klubové

**Wolverhampton Wanderers**

* EFL Championship: 2017/18

**Liverpool**

* FA Cup: 2021/22

* EFL Cup: 2021/22, 2023/24

* Liga majstrov UEFA: (2.miesto - 2021/22)

### Reprezentačné

**Portugalsko**

* Liga národov UEFA: 2018/19

### Individuálne

* Liverpoolský hráč mesiaca: Október 2020, November 2020
* Hráč mesiaca Premier League podľa fanúšikov: November 2020

Referencie
----------



1. ↑   *Liverpool FC seal signing of Diogo Jota on long-term deal* [online].. Dostupné online.
2. ↑   Jota terá mais oportunidades. *Record*, 13 January 2015. Dostupné online [cit. 2015-10-31]. (po portugalsky) Archivované 2016-03-16 na Archive.today
3. ↑   *Paços e Vitória empatam (2–2) em relvado encharcado* [online]. F.C. Paços Ferreira, 20 February 2015, [cit. 2015-10-31]. Dostupné online. Archivované 2016-03-05 z originálu. (po portugalsky)
4. ↑   *Paços vence Académica e deixa sonho a um ponto* [online]. F.C. Paços Ferreira, 17 May 2015, [cit. 2015-10-31]. Dostupné online. Archivované 2016-03-05 z originálu. (po portugalsky)
5. ↑   *Diogo Jota é o mais jovem a marcar pelo Paços na I Liga* [online]. F.C. Paços Ferreira, 19 May 2015, [cit. 2015-10-31]. Dostupné online. Archivované 2016-08-12 z originálu. (po portugalsky)
6. ↑   Jota seguro até 2020. *Record*, 30 May 2015. Dostupné online [cit. 2015-10-31]. (po portugalsky) Archivované 2016-03-16 na Archive.today
7. ↑   *P. Ferreira 1–0 Académica* [online]. SAPO, 17 August 2015, [cit. 2016-04-12]. Dostupné online. (po portugalsky)
8. ↑   Wolves make winning return to European competition with victory over Crusaders. *Evening Express*, 27 July 2019. Dostupné online [cit. 2019-08-16].
9. ↑   Wolves maintain perfect record in Europe with four goal victory over Pyunik. *The Daily Telegraph*, 15 August 2019. Dostupné online [cit. 2019-08-16].
10. ↑   *Wolverhampton Wanderers 4–0 Besiktas: Diogo Jota hat-trick earns Europa League win* [online]. BBC Sport, 12 December 2019, [cit. 2019-12-12]. Dostupné online.
11. ↑   *Wolverhampton Wanderers 4–0 Espanyol* [online]. BBC Sport, 20 February 2020, [cit. 2020-02-20]. Dostupné online.
12. ↑   *Wolves 0-1 Sevilla: Ocampos heads late winner* [online]. UEFA, 11 August 2020, [cit. 2020-09-19]. Dostupné online.
13. ↑   Liverpool sign Wolves' Jota for £41m. *BBC Sport*. Dostupné online [cit. 2020-09-19]. (po anglicky)
14. ↑   *Lincoln City v Liverpool and more: Carabao Cup third round – live!* [online]. 24 September 2020, [cit. 2020-09-24]. Dostupné online.
15. ↑   *Liverpool 3-1 Arsenal: Champions fight back to maintain perfect start* [online]. [Cit. 2020-09-28]. Dostupné online.
16. ↑   *Liverpool 3-1 Arsenal: Champions fight back to maintain perfect start* [online]. [Cit. 2020-09-28]. Dostupné online.
17. ↑   *Diogo Jota scores Liverpool's 10,000th goal. On the 31st of October, Jota scored his 3rd Liverpool goal at Anfield again West Ham. Making him the second player after Luis Garcia to score in 3 consecutive Premier League home games from their debut for Liverpool.* [online]. [Cit. 2020-10-27]. Dostupné online.
18. ↑   Jota hat-trick as Liverpool thrash Atalanta. *BBC Sport*. Dostupné online [cit. 2020-11-03]. (po anglicky)
19. ↑   *Seven incredible stats about Diogo Jota after his first Liverpool hat-trick* [online]. 3 November 2020, [cit. 2020-11-04]. Dostupné online.
20. ↑   *Jota sets Liverpool record as scoring streak continues against Leicester* [online]. 2020-11-22, [cit. 2023-09-04]. Dostupné online. Archivované 2020-11-22 z originálu. (po anglicky)
21. ↑   Diogo Jota wins Standard Chartered Player of the Month for October. *Liverpool FC*. Dostupné online [cit. 2020-11-24]. (po anglicky)
22. ↑   Liverpool confirma lesão e tempo de paragem de Diogo Jota. *Sapo Desporto*. Dostupné online [cit. 2020-11-13]. (po portugalsky)[nefunkčný odkaz]
23. ↑   *Portugal 4-1 Croatia: Holders ease to emphatic victory* [online]. UEFA, 5 September 2020, [cit. 2020-09-06]. Dostupné online.
24. ↑   *Football Yearbook 2018–2019*. London : Headline Publishing Group, 2018. ISBN 978-1-4722-6106-9. S. 386–387.
25. ↑   *Portugal regressa ao topo da Europa. Liga das Nações fica em casa* [online]. Sapo, 9 June 2019, [cit. 2019-06-10]. Dostupné online.

Zdroj
-----

*Tento článok je čiastočný alebo úplný preklad článku Diogo Jota na anglickej Wikipédii.*

| * z
* d
* u
Liverpool FC |
| --- |
| 
* 1 Alisson
* 2 Gomez
* 3 Endó
* 4 Van Dijk
* 5 Konate
* 6 Thiago
* 7 Díaz
* 8 Szoboslai
* 9 Núñez
* 10 Mac Allister
* 11 Salah
* 13 Adrian
* 17 Jones
* 18 Gakpo
* 19 Elliott
* 20 Jota
* 21 Tsimikas
* 26 Robertson
* 32 Matip
* 38 Gravenberch
* 42 Clark
* 43 Bajcetic
* 45 Pitaluga
* 46 Williams
* 47 Phillips
* 50 Doak
* 62 Kelleher
* 66 Alexander-Arnold
* 84 Bradley
* Tréner: Klopp

 |